ai4bharat/Pralekha huggingface dataset:
صحت اور خاندانی بہبود کی وزارت
تپ دق  کا خاتمہ
نئی دہلی،8؍ فروری؍وزیر مملکت برائے صحت اور خاندانی بہبود جناب اشونی چوبے نے آج یہاں لوک سبھا میں ایک سوال کے تحریری جواب میں بتایا کہ حکومتِ ہند 2025 تک ملک سے ٹی بی کے مکمل خاتمے کے لئے پُرعزم ہے۔ عالمی پیمانے پر، سال 2016 اور 2017 کے درمیان ٹی بی کے معاملات میں کمی کی اوسط شرح 1.8فیصد تھا۔ ہندوستان میں 2016 اور 2017 کے درمیان ٹی بی معاملات میں کمی کی اوسط شرح 3.3 فیصد تھی، جبکہ 2015 اور 2016 کے درمیان یہ اوسط شرح 2.3 فیصد تھی۔ 2025 میں ٹی بی کے خاتمے کے لئے قومی اسٹریٹجک منصوبہ 25-2017 کی تشکیل 2017 میں دی گئی تھی اور اس میں ٹی بی کے بوجھ کو کم کرنے کے لئے مختلف سطحوں پر شراکت داروں کو شامل کرنے کے ذریعہ مختلف اقدام کرنا شامل ہے۔ ان اقدام کو 2017 سے نافذ کیا جا رہا ہے اور تب سے آنے والے سالوں میں ان کے اثرات دکھائی دے رہے ہیں۔
ٹی بی کی جانچ مختلف ٹیسٹوں کے ذریعہ کی جاتی ہے۔ تب دق سے متاثر جب کسی شخص کا جلدی ٹیسٹ مثبت آتا ہے، تواس کے لئے ہمیشہ پریشان ہونے کی ضرورت نہیں ہے، کیونکہ ہو سکتا ہے، اس شخص کو ٹی بی انفکشن ہوا ہو، ٹی بی کی بیماری نہ ہوئی ہو۔ جب بلغم کی مائیکرو اسکوپ سے جانچ ہوتی ہے یا مولیکیولر جانچ مثبت ہوتا ہے اور تپ دق مرض کی کسی شخص میں تشخیص ہو جاتی ہےاور قابل تشویش ہوتا ہے، تب بھی مریض بہتر ہو سکتا ہے۔ اگر چہ وہ اینٹی ٹی بی علاج کرانا شروع کر دے، تو وہ 3-2ہفتوں میں ٹی بی کے انفیکشن سے نجات حاصل کر سکتا ہے۔
حکومت، تپ دق کے اضافی معاملات کی شناخت پر اپنی توجہ مرکوز کر رہی ہے۔ ان معاملات کی شناخت کی بنیاد ٹی بی سے متاثرہ افراد کے کنبوں کے رابطے میں افراد ہیں۔
موجودہ رہنما خطوط کے مطابق 6 سال سے کم عمر اور ان افراد کے لئے جن کی قوت مدافعت کمزور ہے جیسے ایچ آئی وی  سے متاثرہ افراد بچاؤ کے لئے علاج فراہم کیا جاتا ہے۔
۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔۔ ۔ ۔ ۔ ۔ ۔

U. No. 828
(Visitor Counter : 43
امور صارفین، خوراک اور عوامی تقسیم کی وزارت
خریف مارکیٹنگ 21-2020 کے دوران ایم ایس پی آپریشن
خریف مارکیٹنگ سیزن 21-2020 کی آمد پہلے ہی شروع ہوچکی ہے اور حکومت سابقہ سیزنس کی طرح اپنی مجوودہ ایم ایس پی اسکیموں کے مطابق کسانوں سے اپنی ایم ایس پی پر خریف 21-2020 کی فصلوں کی خریداری جاری رکھے ہوئے ہے۔
پنجاب، ہریانہ، یوپی، تمل ناڈو، چنڈی گڑھ، کیرالہ اور جموں وکشمیر کی ریاستوں، مرکز کے زیر انتظام علاقوں میں خریف مارکیٹنگ سیزن 21-2020 کے لئے دھان کی خریداری خوش اسلوبی سے جاری ہے۔ 5.33 لاکھ کسانوں سے 14 نومبر 2020 تک 62.42 لاکھ میٹرک ٹن دھان کی خریداری کی گئی اور اس کی ایم ایس پی ویلیو 11785.68 کروڑ روپے ہے۔
مزید براں ریاستوں سے ملنے والی تجاویز کی بنیاد پر تمل ناڈو، کرناٹک، مہاراشٹر، تلنگانہ، گجرات، ہریانہ، اترپردیش، اڈیشہ، راجستھان اور آندھرا پردیش کی ریاستوں کے لئے خریف مارکیٹنگ سیزن 21-2020 کے لئے 41.67 لاکھ میٹرک ٹن تلہن اور دال کی خریداری کے لئے منظوری دی گئی تھی۔ مزید براں آندھرا پردیش، کرناٹک، تمل ناڈو اور کیرالہ کے لئے بھی 1.23 لاکھ میٹرک ٹن ناریل کی خریداری کے لئے منظوری دی گئی۔
پرائز سپورٹ اسکیم کے تحت دیگر ریاستوں، مرکز کے زیر انتظام علاقوں کے لئے بھی دالوں، تلہن اور کوپرا  کی خریداری کے لئے تجاویز موصول ہونے پر منظوری دی جائے گی، تاکہ ان فصلوں کی ایف اے کیو گریڈ کی خریداری درج شدہ کسانوں نے براہ راست 21-2020 کے لئے نوٹیفائیڈ ایم ایس پی پر کی جاسکے، بشرطیکہ ریاست کی نامزد کردہ خرید ایجنسیوں کے ذریعے سینٹرل نوڈل ایجنسیوں کے ذریعے متعلقہ ریاستوں مرکز کے زیر انتظام علاقوں میں نوٹیفائیڈ کاشت کاری مدت کے دوران مارکیٹ ریٹ ایم ایس پی سے نیچے ہوں۔
14 اکتوبر 2020 تک حکومت نے اپنی نوڈل ایجنسیوں کے ذریعے تمل ناڈو ، مہاراشٹر اور ہریانہ میں 639 کسانوں کو فائدہ پہنچاتے ہوئے 4.94 کروڑ روپے کے ایم ایس پی ویلیو پر 686.74 میٹرک ٹن مونگ اور اڑد کی خریداری کی۔ اسی طرح کرناٹک اور تمل ناڈو میں 52.40 کروڑ روپے کی ایم ایس پی ویلیو  کے ساتھ 5089 میٹرک ٹن ناریل کی خریداری کی جس سے 3961 کسانوں کو فائدہ ہوا۔ ناریل اور اڑد کے معاملے میں بیشتر بڑی خریدوالی ریاستوں میں قیمتیں ایم ایس پی سے اوپر چل رہی ہیں۔
متعلقہ ریاستیں، مرکز کے زیر انتظام علاقوں کی سرکاریں اس تاریخ سے خریداری شروع کرنے کے لئے ضروری انتظامات کررہی ہیں جو خریف دالوں اور تلہن کی آمد کی بنیاد کے معاملے میں متعلقہ ریاستوں کی طرف سے طے کی گئی تھیں۔
...............................................................
م ن، ح ا، ع ر
U-6428
(Visitor Counter : 73
امور داخلہ کی وزارت
امور داخلہ اور امداد باہمی کے مرکزی وزیر جناب امت شاہ نے سماج وادی پارٹی کے سینئر لیڈر ملائم سنگھ یادو کے انتقال پر تعزیت کا اظہار کیا
جناب امت شاہ نے گروگرام کے میدانتا اسپتال میں نیتا جی کو خراج عقیدت پیش کیا اور ان کے بیٹے جناب اکھلیش یادو اور ان کے اہل خانہ سے تعزیت کی
ملائم سنگھ یادو کے انتقال سے اتر پردیش اور ملک کی سیاست میں ایک بڑا خلا پیدا ہو گیا ہے
جناب ملائم سنگھ یادو اپنی منفرد سیاسی مہارت کے ساتھ کئی دہائیوں تک سیاست میں سرگرم رہے
ایمرجنسی کے دوران انہوں نے جمہوریت کی بحالی کے لیے آواز بلند کی، انہیں گراس روٹ لیڈر کے طور پر ہمیشہ یاد رکھا جائے گا، ان کے انتقال سے ہندوستانی سیاست کے ایک دور کا خاتمہ ہوگیا ہے
امور داخلہ اور امداد باہمی کے مرکزی وزیر جناب امت شاہ نے سماج وادی پارٹی کے سینئر لیڈر ملائم سنگھ یادو کے انتقال پر تعزیت کا اظہار کیا ہے۔ جناب امت شاہ نے گروگرام کے میدانتا اسپتال میں نیتا جی کو خراج عقیدت پیش کیا اور ان کے بیٹے اکھلیش یادو اور ان کے اہل خانہ سے تعزیت کی۔
اپنے ٹویٹس میں امور داخلہ اور امداد باہمی کے مرکزی وزیر نے کہا کہ ملائم سنگھ یادو کے انتقال سے اتر پردیش اور ملک کی سیاست میں ایک بڑا خلا پیدا ہو گیا ہے۔
جناب ملائم سنگھ یادو اپنی منفرد سیاسی مہارت کے ساتھ کئی دہائیوں تک سیاست میں سرگرم رہے۔ ایمرجنسی کے دوران انہوں نے جمہوریت کی بحالی کے لیے اپنی آواز بلند کی۔ انہیں عوام کی نچلی سطح کے لیڈر کے طور پر ہمیشہ یاد رکھا جائے گا۔ ان کے انتقال سے ہندوستانی سیاست میں ایک دور کے خاتمہ ہوگیا ہے۔
جناب امت شاہ نے کہا کہ دکھ کی اس گھڑی میں میں ان کے اہل خانہ اور حامیوں سے تعزیت کا اظہار کرتا ہوں۔ بھگوان آنجہانی کی روح کو اپنے چرنوں میں جگہ عطا فرمائے۔ اوم شانتی شانتی شانتی۔
۔۔۔۔۔۔۔۔۔۔۔
ش ح۔ا گ۔ن ا۔
U-11246
(Visitor Counter : 98
وزیراعظم کا دفتر
وزیراعظم نے جولائی میں 6 ارب یو پی آئی لین دین کی ستائش کی ہے
وزیراعظم جناب نریندر مودی نے جولائی میں 6 ارب یو پی آئی لین دین غیر معمولی حصولیابی کی ستائش کی ہے جو 2016 کے بعد سے اب تک کی سب سے بڑی تعداد ہے۔
وزیر خزانہ نرملا سیتا رمن کے ایک ٹوئٹ کے جواب میں وزیراعظم نے کہا کہ ’’یہ ایک غیر معمولی حصولیابی ہے۔ اس سے بھارت کے عوام کے نئی ٹیکنالوجیز کو اختیار کرنے اور معیشت کو زیادہ صاف ستھرا بنانے سے متعلق اجتماعی عزم کا عندیہ ملتا ہے۔ ڈیجیٹل ادائیگیاں، خاص طور پر کووڈ۔ 19 عالمی وبا کے دوران مددگار ثابت ہوئی ہیں‘‘۔
۔۔۔۔۔۔۔۔۔۔۔
ش ح۔ع م۔ ن ا۔
U-8514
(
امور صارفین، خوراک اور عوامی تقسیم کی وزارت
پی ایم جی کے اے وائی کانفاذ ملک بھر میں رفتار پکڑی
31 ریاستوں نے پی ایم جی کے اے وائی کے تحت مئی 2021 کیلئے 100 فیصد مفت غذائی اجناس اٹھایا
آندھراپردیش، اروناچل پردیش، لکشدیپ، پڈوچیری اور تلنگانہ نے مئی –جون 2021 کیلئے کُل مختص غذائی اجناس کو اٹھایا
فوڈ کارپوریشن آف انڈیا نے پی ایم جی کے اے وائی کے تحت سبھی 36 ریاستوں / مرکز کے زیر انتظام علاقوں کو 48 لاکھ میٹرک ٹن مفت غذائی اجناس کی سپلائی کی
مئی 2021 کے دوران یومیہ 44 ریک کی اوسط کے ساتھ کُل 1062 ریک کی لدائی کی گئی
ایف سی آئی نے مارچ 2021 کے بعد سے ابھی تک مختلف سرکاری اسکیموں کے تحت کُل 1062 لاکھ میٹرک ٹن غذائی اجناس جاری کیے
نئی دہلی:25مئی،2021۔پردھان منتری غریب کلیان اَنّ یوجنا  کے تحت اناج کی مفت تقسیم کی اسکیم سے حال میں جاری کووڈ وبا کے دوران مستفیدین کو بڑی راحت ملی ہے۔
24 مئی 2021 تک ایف سی آئی نے سبھی 36 ریاستوں/ مرکز کے زیر انتظام علاقوں کو 48 لاکھ میٹرک ٹن  مفت غذائی اجناس کی سپلائی کی ہے۔ پانچ ریاستوں/ مرکز کے زیر انتظام علاقوں آندھراپردیش، اروناچل پردیش، لکشدیپ ، پڈوچیری اور تلنگانہ نے مئی –جون 2021 کیلئے پورا مختص اناج اٹھالیا ہے۔ 26 ریاستوں/ مرکز کے زیر انتظام علاقوں انڈمان ونکوبار جزائر، آسام،چنڈی گڑھ،چھتیس گڑھ، دمن ودیو اور نگر حویلی، گوا،گجرات، ہریانہ، ہماچل پردیش، جموں وکشمیر، جھارکھنڈ ،کرناٹک، کیرلا،لداخ،مدھیہ پردیش، منی پور، میگھالیہ، میزورم، ناگالینڈ ، پنجاب سکم، تملناڈو، تریپورہ،اترپردیش، اتراکھنڈ ، مغربی بنگال نے مئی 2021 کیلئے 100فیصد مختص غذائی اجناس اٹھا لیے ہیں۔
ملک میں غذائی اجناس کی بلارکاوٹ سپلائی کو یقینی بنانے کیلئے ایف سی آئی نے مستعدی کے ساتھ لاجسٹک اسکیم بنائی ہے۔ مختص غدائی اجناس کواٹھانے کیلئے باقاعدگی کے ساتھ سپلائی کی گئی ہے جس سے سبھی ریاستوں/ مرکز کے زیر انتظام علاقوں میں مناسب غذائی اجناس کی موجودگی بنی رہے۔ مئی 2021کےدوران ایف سی آئی یومیہ 44 ریک کی اوسط کے ساتھ 1062 ریک کی لدائی پہلے ہی کرچکا ہے۔ فی الحال مرکزی پول کے تحت 295 ایل ایم ٹی گیہوں اور597  غذائی اجناس دستیاب ہیں۔
کووڈ وباکے دوران 25 مارچ 2020 سے ابھی تک ایف سی آئی مختلف سرکاری اسکیموں کے تحت کُل1062 ایل ایم ٹی غذائی اجناس جاری کرچکاہے۔
پردھان منتری غریب کلیان اَنّ یوجنا  کے تحت غریب پرور پہل کے طور پر حکومت ہند دو مہینے  کے لئے فی کس فی ماہ پانچ کلو گرام کی شرح سے مفت غذائی اجناس تقسیم کررہی ہے۔ جس میں قومی غذائی تحفظ ایکٹ  کے تحت 79.39 کروڑ مستحقین کااحاطہ کیا گیا ہے۔ یہ اناج کی تقسیم باقاعدگی سے ہونے والی این ایف ایس اے تقسیم کے مستزاد ہے اور اس اسکیم کے تحت 79.39ایل ایم ٹی غدائی اجناس جاری کیےجانےہیں۔
ش ح۔م ع۔ ع ن
U NO:4828
(Visitor Counter : 135
بہت چھوٹی، چھوٹی اور درمیانی صنعتوں کی وزارت
پروجیکٹوں میں تاخیر
اُدیم رجسٹریشن پورٹل کے 01.07.2020 کے آغاز سے اس پر دستیاب معلومات کے مطابق، رجسٹربہت چھوٹی، چھوٹی اور درمیانہ درجہ کی صنعتوں  کی کل سرمایہ کاری اور کاروبار میں اضافہ ہوا ہے، جس کی تفصیل ذیل میں دی گئی ہے:
|
|
اُدیم رجسٹرڈ ایم ایس ایم ایزکے تحت اس کے آغاز سے 14.07.2023 تک سال کے حساب سے مجموعی سرمایہ کاری اور کاروبار
|
|
سال
|
|
مجموعی سرمایہ کاری

|
|
کل کاروبار

|
|
2020-21
|
|
404,683.08
|
|
4,787,788.47
|
|
2021-22
|
|
684,670.12
|
|
9,214,009.94
|
|
2022-23
|
|
785,762.89
|
|
11,239,434.45
|
|
24-2023 
|
|
758,938.30
|
|
14,503,951.65
بہت چھوٹی، چھوٹی اور درمیانہ درجہ کی صنعتوںکی وزارت ملک میںایم ایس ایم ای سیکٹر کی ترقی کے لیےقرض سے متعلق مدد ، فارملائزیشن، تکنیکی مدد، بنیادی ڈھانچے کی ترقی،ہنرمندی کے فروغ اور تربیت اور ایم ایس ایم ایکو مارکیٹ کی مدد کے شعبوں میں مختلف اسکیمیںنافذکرتی ہے جو انہیںاپنے کاروبار کو وسعت دینے کے قابل بناتی ہے۔ ان اسکیموں/پروگراموں کے ساتھ ساتھ پرائم منسٹرز ایمپلائمنٹ جنریشن پروگرام ، کریڈٹ گارنٹی اسکیم اور مائیکرا سمال انٹرپرائزز ، مائیکرو اینڈاسمال انٹرپرائزز-کلسٹر ڈیولپمنٹ پروگرام ، اختراع کے فروغ کے لئے ایک اسکیم ، دیہی صنعت اور انترپرینیورشپ  ، انترپرینیورشپاسکل ڈیولپمنٹ پروگرام ، خریداری اور مارکیٹنگ سپورٹ اسکیم  اور نیشنل ایس سی/ایس ٹیہب شامل ہیں۔
حکومت نے ملک میںایم ایس ایم ایز کی مدد کے لیے حال ہی میں کئی اقدامات کیے ہیں، جن میں شامل ہیں:
 ایم ایس ایم ایز سمیت کاروبار کے لیے 5 لاکھ کروڑ روپے کی ایمرجنسی کریڈٹ لائن گارنٹی اسکیم ۔
 ایم ایس ایم ایز سیلف ریلائنٹ انڈیا فنڈ کے ذریعے 50,000 کروڑ روپے کی ایکویٹی انفیوژن۔
 ایم ایس ایم ایز کی درجہ بندی کے لیے نیا نظر ثانی شدہ معیار۔
 200 کروڑ روپے تک کی خریداری کے لیے کوئی عالمی ٹینڈر نہیں۔
 کاروبار کرنے میں آسانی کی غرض سے ایم ایس ایم ایز کے لیے "ادیم رجسٹریشن"۔
 ای گورننس کے بہت سے پہلووں کا احاطہ کرنے کے لئے جون 2020 میں ایک آن لائن پورٹل "چیمپیئنز" کا آغاز، جس میں شکایت کا ازالہ اور ایم ایس ایم ایز کی مدد شامل ہے۔
 خوردہ اور تھوک تجارت کو بطور ایم ایس ایم ایز کے طور پر 02 جولائی2021 سے شامل کرنا ۔
 ایم ایس ایم ایزکی حیثیت میںاوپر کی سطح پر تبدیلی کی صورت میں 3 سال کے لیے غیر ٹیکس فوائد میں توسیع۔
 5 برسوں میں 6,000 کروڑ روپے کے اخراجات کے ساتھ ایم ایس ایم ایز کی کارکردگی  پروگرام کو بڑھانا اور تیز کرنا۔
 11.01.2023 کو ادیم اسسٹ پلیٹ فارم  کا آغاز جس کا مقصد انفارمل مائیکرو انٹرپرائزز  کو ترجیحی شعبے کے قرضے  کے تحت فائدہ حاصل کرنے کے لیے رسمی دائرے میں لانا ہے۔
یہ اطلاع بہت چھوٹی، چھوٹی اور درمیانہ درجہ کی صنعتوںکے وزیر مملکت جناب بھانو پرتاپ سنگھ ورما نے لوک سبھا میں ایک تحریری جواب میں دی۔
وزیراعظم کا دفتر
وزیراعظم نے جناب جگموہن کے انتقال پر تعزیت کا اظہار کیا
نئی دہلی، 04 ؍مئی : وزیراعظم جناب نریندر مودی نے جناب جگموہن کے انتقال پر تعزیت کا اظہار کیا۔ ایک ٹوئیٹ میں وزیراعظم نے کہا :
’’جگموہن جی ،کا انتقال ہماری قوم کے لئے ایک عظیم نقصان ہے۔ وہ ایک مثالی منتظم اور ایک معروف اسکالر تھے۔ انہوں نے ہمیشہ بھارت کی بہتری کے لئے کام کیا۔ ان کی وزارت کے دوران اختراعی نوعیت کی پالیسی سازی ہوئی۔ ان کے اہل خانہ اور مداحوں کے لئے تعزیت۔ اوم شانتی!‘‘
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ع م۔ ق ر
2021-05-04
4175U-
(
بھارت کا مسابقتی کمیشن
کمپٹیشن کمیشن آف انڈیا  نے سی ڈی پی کیو پرائیویٹ ایکویٹی ایشیا پی ٹی آئی لمیٹیڈ کے ذریعے اے پی آئی ہولڈنگس پرائیویٹ لمیٹیڈ کی ایکویٹی شیئرہولڈنگ کی حصولی کو منظوری دی
نئی دہلی23،فروری2021
کمپٹیشن کمیشن آف انڈیا سی سی ای نے آج کمپٹیشن قانون 2002 کی دفعہ 31 کے تحت سی ڈی پی کیو پرائیویٹ ایکویٹی پی ٹی آئی لمیٹیڈ  کے ذریعے اے پی آئی ہولڈنگس پرائیویٹ لمیٹیڈ  کی ایکویٹی شیئرہولڈنگ کی حصولی کو منظوری دی۔
اس سودے میں کچھ اضافی حقوق کے ساتھ ہی خریدار کے ذریعے ٹارگیٹ کمپنی میں لگ بھگ دو فیصد حصہ داری کی حصولی شامل ہے۔
خریدار کمپنی سی ڈی پی کیو کی پوری طرح ملکیت والی کمپنی ہے اور سنگاپور میں واقع ہے۔ سی ڈی پی کیو ایک ادارہ جاری سرمایہ کار کے طور پر کام کرتا ہے جو خاص طور سے سرکاری اور پیرا- پبلک پنشن اور بیمہ اسکیم کے لئے فنڈ کا انتظام کرتی ہے۔
سی ڈی پی کیو کناڈا کا ایک ادارہ جاتی فنڈ ہے جو 40 سے زیادہ ڈپوزیٹروں  کے لئے انتظام کرتا ہے اور خدمات فراہم کرتا ہے۔ ان میں کیو بیک کے سرکاری اور نجی پنشن اور بیمہ فنڈ شامل ہیں۔
اے پی آئی ہولڈنگس ہندوستان میں بنی ایک کمپنی ہے اور یہ اے پی آئی ہولڈنگس گروپ میں ایک متبادل پیرنٹ کمپنی ہے۔ اے پی آئی ہولڈنگس یا تو براہ راست طور سے یا اپنی ذیلی کمپنیوں کے توسط سے کسی کاروباری سرگرمیاں چلاتی ہے جو اس طرح ہے۔
- دواؤں 
- فارمیسٹیکل سیکٹر پر خاص طور سے ٹرانسپورٹیشن خدمات کی گنجائش۔
- فارمیسٹیکل پروڈکٹس، میڈیکل ڈیواسیسز اور او ٹی سی دواؤں کی فروخت آسان بنانے کے لئے مارکیٹ پلیس سمیت ای- کامرس پلیٹ فارمس کے فروغ کے لئے ٹکنالوجی اور دانشوارانہ املاک اپنا ہوتا۔
...............................................................
ش ح، ح ا، ع ر
U-1871
(Visitor Counter : 80
شہری ہوابازی کی وزارت
جئے پور بین الاقوامی ہوائی اڈہ نے مشکل وقت میں ضروری طبی سپلائی میں مدد کی
یکم مئی سے 9 جون 2021 تک کووڈ ٹیکہ کے 683 باکس اور آکسیجن کنسنٹریٹر کے 527 باکس بھیجے گئے
یکم مئی سے 9 جون2021 تک بلیک فنگس کی دواؤں کے 85 باکس بھی بھیجے گئے
نئی دہلی:14جون،2021۔جئے پور ہوائی اڈہ ٹیکوں ، طبی آلات اور دیگر ضروری سپلائی کو محفوظ طریقے سے لوڈ کرکے انہیں وقت پر منزل تک پہنچانے کاکام یقینی بنانے کیلئے 24 گھنٹے ساتوں دن مسلسل کام کررہاہے۔
جئے پور ہوائی اڈے سے یکم مئی سے 9 جون 2021 تک کووڈ ٹیکوں کے کُل 683 باکس  آکسیجن کنسنٹریٹر کے 527 باکس  ، آکسیمیٹر کے 42 باکس ، کووڈ 19 ڈیٹیکشن کے 30 باکس  ٹیکہ کاری کٹ کے 08 باکس  اور بلیک فنگس بیماری کی دواؤں کے 85 باکس  مختلف ایئرلائنس کے ذریعے بھیجے گئے۔
آکسیجن بحران پر قابو پانے کیلئے 26 اپریل 2021 سے 16 مئی 2021تک آکسیجن کے 09 خالی ٹینکر بھارتی فضائیہ کے ایئرکرافٹ  سے جئے پور سے جام نگر بھیجے گئے۔
اس کے علاوہ جئے پور ہوائی اڈے کے ذریعے مرکزی اور ریاستی سرکار کی ہدایات کے مطابق کووڈ-19 سے متعلق رہنما خطوط اور پروٹوکول پر بھی عمل درآمد کیا جارہا ہے تاکہ مسافروں کے محفوظ سفر کو یقینی بنایا جاسکے۔ ہوائی اڈے کا عملہ سبھی مسافروں ، اسٹیک ہولڈرس،وزیٹرس اورملازمین سے کووڈ سے متعلق مناسب طرز عمل ہمیشہ اپنانے اور بھیڑ کم کرنے کیلئے وقت میں وقفے کو بنائے رکھنے کیلئے مسلسل گزارش کررہے ہیں۔ ہوائی اڈہ کووڈ سے متعلق مناسب طرز عمل کے بارے میں بیداری پیدا کرنے، مسافروں کے تحفظ کو یقینی بنانے کیلئے ٹرمنل پر کئی الیکٹرانک اورمستقل ڈسپلے کے ذریعے ہدایات بھی ڈسپلے کررہاہے۔
جئے پور ہوائی اڈے نےسبھی حفاظتی اقدامات کو ذہن میں رکھتے ہوئے راجستھان حکومت کے اشتراک سے ایئرپورٹ اتھارٹی آف انڈیا  کے ملازمین اور دیگر اسٹیک ہولڈس کیلئے کووڈ ٹیکہ کاری کیمپ کا بھی انعقادکیا ہے۔ مئی اور جون 2021 میں جئے پور ہوائی اڈے پر کُل 9 ٹیکہ کاری کیمپ منعقد کیے گئے جس میں تقریباً 2000 افراد کوٹیکہ لگایا گیا۔
-----------------------
ش ح۔م ع۔ ع ن
U NO5453
(Visitor Counter : 166
بھارتی چناؤ کمیشن
عوامی نمائندگی ایکٹ مجریہ 1951 کی دفعہ 29 -اے کے تحت سیاسی پارٹیوں کا رجسٹریشن - سیاسی پارٹیوں کے رجسٹریشن کی ٹریکنگ انتظام سے متعلق نظام 
نئیدہلی 02 جنوری 2020۔سیاسی پارٹیوں کے رجسٹریشن کا مکمل عمل عوامی نمائندگی ایکٹ مجریہ 1951 کی دفعہ 29 اے کے تحت شامل کردہ تجاویز کے مطابق عمل پاتا ہے ۔مذکورہ دفعہ کے تحت اگر کوئی ایسوسی ایشن رجسٹریشن کرانا چاہتی ہے تو اسے الیکشن کمیشن کو اپنی جانب سے ایسی اطلاع فراہم کرنے کے بعد 30 دنوں کے اندر ایک درخواست داخل کرنی پڑتی ہے اور یہ درخواست انتخابی کمیشن کے رہنما خطوط کے مطابق داخل کرنی ہوتی ہے اور انتخابی کمیشن یہ درخواستیں آئین ہند کے آرٹیکل -324 کے تحت تفویض کردہ اختیار ات نیز عوامی نمائندگی ایکٹ مجریہ 1951 کی دفعہ 29- اے کے مطابق طلب کرتا ہے۔
درخواست دہندگان کو اپنی درخواست کی نوعیت سے آگاہی فراہم کرنے کی غرض سے کمیشن نے سیاسی پارٹیوں کے رجسٹریشن کی ٹرینکنگ سے متعلق انتظامی نظام  شروع کیا ہے ۔ پی پی آر ٹی ایم ایس کے اہم کوائف میں ایک نقطہ یہ شامل ہے کہ درخواست دہندہ اگر یکم جنوری 2020 سے پارٹی کو درج رجسٹر کرانے کے لئے درخواست داخل کرتا ہے تو اس صورت میں وہ اپنی جانب سے داخل کی گئی درخواست کی نوعیت ایس ایم ایس اور ای - میل کے ذریعہ تازہ ترین جانکاریوں کے ساتھ حاصل کرسکتا ہے ۔ اسی طرح سے درخواست کی نوعیت کمیشن کے تحت فراہم کرائے گئے پورٹل کے لنک کے ویب سائٹ درج ذیل پر بھی جانی جاسکتی ہے :
https://pprtms.eci.gov.in/.کمیشن نے ماہ دسمبر 2019 میں متعلقہ رہنما خطوط میں ترمیم کی تھی اور اس سلسلے میں 2 دسمبر 2019 کو عوام الناس کی اطلاع کے لئے سیاسی پارٹیوں کے رجسٹریشن سے متعلق تفصیلات پر مبنی ایک پریس نوٹ بھی جاری کیا تھا ۔ مذکورہ نئے رہنما خطوط یکم جنوری 2020 سے نافذالعمل ہوگئے ہیں او ر ان تفصیلات کمیشن کے درج ذیل ویب سائٹ پر دستیاب ہیں:http://eci.gov.in.
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔رم
U-23
(Visitor Counter : 116
وزارت ماہی پروری، مویشی پروری و ڈیری
جناب پرشوتم روپالہ نے پی ایم ایم ایس وائی کے تحت مرکز کے زیر انتظام خطہ جموں وکشمیر کے
تن مرگ میں منی ایکوا رئم سینٹر کا دورہ کیا
پی ایم ایم ایس وائی کے استفادہ کنندگان کے درمیان مچھلی پکڑنے کے آلات تقسیم کئے
ماہی پروری ، مویشی پروری اور ڈیری کے مرکزی وزیر جناب پرشوتم روپالہ نے جموں وکشمیر کے مرکزی خطے کا دورہ کیا۔اپنے دورے کے دوسرے دن انہوں نے مچھلی گھر مع بیداری مرکز کے کام کاج کے مقصد کے ساتھ تن مرگ میں چھوٹی سطح پر مچھلی گھر کے مرکز کا دورہ کیا اور مچھلی پکڑنے والی برادری سے بات چیت کی ۔
اس کے بعد ماہی پروری ،مویشی پروری ، ڈیری کے مرکزی وزیر نے پردھان منتری متسیہ سمپدا یوجنا  کے تحت اعانت یافتہ سی اے آر پی اور ٹراؤٹ یونٹو ں کے استفادہ کنندگان کے درمیان مچھلی پکڑنے کے آلات تقسیم کئے۔ انہوں نے پردھان منتری متسیہ سمپدا یوجنا  اسکیم اور مچھلی کی پیداوار بڑھانے اور پیداواریت  اور اس سے جڑی سرگرمیاں ، بنیادی ڈھانچے کی ترقی ، مارکیٹنگ ، برآمدات اور ادارہ جاتی انتظامات وغیرہ پر اہم توجہ دینے کے ساتھ نیلگوں انقلاب کی دیگر کثیر جہتی سرگرمیوں سے متعلق تفصیل سے جانکاری دی ۔
جناب پرشوتم روپالہ نے ہندوستان میں ٹھنڈے پانی میں مچھلی پالنے کے موضوع پر ماہی پروروں کو جانکاری دی ۔ انہوں نے کہا کہ حکومت ہند نے ٹھنڈے پانی میں مچھلی پالنے کی سرگرمیوں کو فروغ دینے کے لئے ستمبر 1987 میں ٹھنڈے پانی میں مچھلی پالنے سے متعلق قومی تحقیقی مرکز قائم کیا تھا۔ انہوں نے آمدنی کے ذرائع بڑھانے ،ریاست کی معیشت میں تعاون ، ٹھنڈے پانی میں مچھلی پالنے کی اہمیت ان کی منفرد حیاتیاتی تنوع میں ہے، پہاڑوں میں قیمتی گرم پلازم اور ماحولیاتی معیار کی دیکھ ریکھ جیسے موضوعات پر روشنی ڈالی ۔
پی ایم ایم ایس وائی اور کے سی سی کے استفادہ کنندگا ن ، مچھلی پروروں اور ماہی گیروں نے مرکزی وزیر جناب پرشوتم روپالہ سے بات چیت کی ۔باہمی بات چیت کے اس سیشن نے وزیر موصوف کو کسانوں کے مسائل کو سمجھنے میں مدد کی ۔ انہوں نے استفادہ کنندگان ، ماہی پروروں اور ماہی گیروں کو یقین دہانی کرائی کہ وہ ہمالیائی اور ٹھنڈے پانی میں مچھلی پالنے کے شعبے میں ماہی پروری کے تعلق سے بہتری لانے پر کام کیا جائے گا۔
وزیراعظم کا دفتر
کواڈ لیڈروں کی پہلی ورچوئل میٹنگ
نئی دہلی، 12 مارچ2021: وزیراعظم جناب نریندر مودی ، آسٹریلیا کے وزیر اعظم اسکاٹ موریسن ، جاپان کے وزیراعظم یوشی ہیدی سوگا اور امریکہ کے صدر جوزف آر بائڈن کے ساتھ، 12 مارچ 2021 کوورچوئلی منعقد ہونے والی پہلی لیڈروں کی ’چہار رخی طریقہ کار کی سربراہ کانفرنس‘ میں شرکت کریں گے ۔
قائدین ،ساجھا دلچسپی کے علاقائی اور عالمی معاملات پر تبادلہ خیالات کریں گے اور ایک آزاد ، کھلا اور شمولیاتی ہند – بحرالکاہل خطے کی برقراری کے تئیں تعاون کے فعال شعبوں پر نظریات کا تبادلہ کریں گے۔ یہ سربراہ کانفرنس ، لچک دار سپلائی کے سلسلے ، ابھرتی ہوئی اور اہم ترین ٹکنالوجیوں ، بحری تحفظ اور آب وہوا کی تبدیلی جیسے ہم عصری چیلنجوں پر تبادلہ خیال کرنے کا موقع فراہم کریں گی۔
قائدین ،کووڈ -19 وبا کے خلاف لڑائی میں جاری کوششوں پر تبادلہ خیال کریں گے اورہند –بحرالکاہل خطے میں ایک محفوظ ، منصفانہ اور کم قیمت ویکسین کے لئے ،شراکتداری کے مواقع تلاش کریں گے ۔
صحت اور خاندانی بہبود کی وزارت
کوون پر اپ ڈیٹ
کوون پر ایک موبائل نمبر کا استعمال کرکے چھ ممبران کو رجسٹرڈ کیا جاسکتا ہے
نئی دہلی، 21 جنوری 2022/مستفدین کے لئےکوون کو کارگر بنانے اور استعمال کے سلسلہ میں مسلسل نئی سہولیات جوڑی گئی ہیں۔ اسی سلسلہ میں کوون کے خود اندراج یعنی سیلف رجسٹریشن پورٹل میں درج ذیل خصوصیات جوڑی گئی ہیں۔
کوون پر رجسٹریشن- ایک موبائل نمبر کا استعمال کرکے 4 ارکان کی موجودہ حد کے بجائے اب چھ ارکان کو کوون پر رجسٹر کیا جاسکتا ہے۔
 ٹیکہ کاری کی تفصیلات کوبدلنا- کوون کھاتے میں ’ریز ان ایشو‘  کے تحت ایک نئی کارگر خدمت کاآغاز کیا گیا ہے اس کے توسط سے مستفید ٹیکہ کاری کی اپنی موجودہ تفصیلات کو مکمل ٹیکہ کاری سے جزوی ٹیکہ کاری یا بغیر ٹیکہ کی شکل میں بدل سکتا ہے۔ اور جزوی ٹیکہ کاری سے بغیر تفصیلات کی شکل میں بھی بدل سکتا ہے۔ مستفدین کے ذریعہ ٹیکہ کاری کی تفصیلات کو ٹھیک کیا جاسکتا ہے۔ جہاں کبھی کبھی الگ الگ معاملوں میں ٹیکہ کاری کا سرٹی فکیٹ مستفدین کے ٹیکہ کاری ڈیٹا کی تازہ ترین تفصیلات میں ٹیکہ لگانے والے کارکن کے ذریعہ انجانے میں ڈیٹا اندراج کی خامیوں کے سبب پیدا ہوتی ہیں۔ ’ریز این ایشو‘ یوٹلٹی کے ذریعہ آن لائن درخواست جمع کرنے کے بعد اندراج یا تفصیلات کو بدلنے میں تین سے سا ت دن کا وقت لگ سکتا ہے۔ سسٹم میں ٹیکہ کاری کی نئی تفصیلات کا کامیابی کے ساتھ اپ ڈیٹ ہونے کے بعد ایسا مستفدین موجودہ اسٹینڈرڈ  رہنما ہدایات کے مطابق نزدیک ترین ٹیکہ کاری مرکز میں ٹیکہ کی اپنی بقایا خوراک لے سکتے ہیں۔
وزارات ثقافت
جلیاںوالا باغ نیشنل میموریل  بل 2019 لوک سبھا میں منظور
جلیاں والا باغ نیشنل میموریل بل 2019 راجیہ سبھا کے ذریعے منظور کیے جانے کے بعد آج پارلیمنٹ میں منظور ہوگیا۔ لوک سبھا میں یہ بل 2 اگست2019 کو پہلے ہی منظور کیا جاچکا تھا۔ اس بل کی رو سے ایک ایسا ٹرسٹ قائم کیا جائے گا جو جلیاںوالا باغ نیشنل میموریل کوچلائے گا اور اس کا انتظام و انصرام دیکھے گا۔اس میں وہ شق ہٹا دی گئی ہے، جس کی رو سے انڈین نیشنل کانگریس کے صدر کو اس ٹرسٹ میں مستقل رکنیت حاصل تھی۔ علاوہ ازیں اس بل میں یہ ترمیم بھی کی گئی ہے، جس کے رو سے ایوان نمائندگان کے ذریعے منظور شدہ حزب اختلاف کے لیڈر کو اس ٹرسٹ میں بحیثیت رکن شامل کیا جائے گا اور جہاں حزب اختلاف لیڈر موجود نہ ہوگا، وہاں حزب اختلاف کی سب سے بڑی پارٹی کے لیڈر کو اس ٹرسٹ کی رکنیت تفویض کی جائے گی۔
اس کے ساتھ ہی اس بل میں یہ ترمیم بھی کی گئی ہے، جس کے رو سے نامزد متولی حضرات کی رکنیت پانچ برس کی مدت مکمل ہونے سے قبل ہی منسوخ کی جاسکے گی۔
اس موقع پر اپنی تقریر میں وزیر مملکت برائے سیاحت وثقافت  جناب پرہلاد سنگھ پٹیل نے کہا کہ اس سال جلیاں والا باغ قتل عام کی یاد کے 100 سال پورے ہوچکے ہیں اور 100 سال پورے ہونے کے بعد یہ ضروری ہے کہ صحیح معنوں میں ایک قومی میموریل کی حیثیت سے جلیاں والا باغ نیشنل میموریل قائم کیا جائے۔ ان ترمیمات کے ذریعے اس میموریل کو صحیح معنوں اور جذبے کے ساتھ قومی یادگار کی حیثیت حاصل ہوسکے گی۔
۔۔۔۔۔۔۔۔۔۔۔
م ن ۔س ش۔ ت ع۔
U-5214
(Visitor Counter : 123
کیمیکلز اور فرٹیلائزر کی وزارت
ایچ آئی ایل  نے ملیریا کنٹرول پروگرام کےلئے جنوبی افریقہ کو 20.60 میٹرک ٹن ڈی ڈی ٹی کی سپلائی کی ہے
نئیدہلی21 جولائی 2020۔ایچ آئی ایل  لمٹیڈ جو کہ کیمیا اور کھاد کی وزارت کےتحت سرکاری شعبے کا ایک ادارہ ہے، اس نے جنوبی افریقہ کو اس کے ملیریا کنٹرول پروگرام کے لئے کل 20.60 میٹرک ٹن ڈی ڈی ٹی 75% ڈبلیو پی سپلائی کی ہے ۔
ایچ آئی ایل عالمی سطح پر ڈی ڈی ٹی کا واحد مینوفیکچرر ہے ۔ کمپنی کو ملیریا کنٹرول پروگرام کے لئے سال 1954 میں ڈی ڈی ٹی تیار کرنے اور اس کی سپلائی کرنے کے لئے حکومت ہند کی وزارت صحت وکنبہ بہبود میں شامل کیا گیا تھا۔سال 20-2019 میں ملک کی 20 ریاستوں میں پروڈکٹس سپلائی کئے گئے تھے ۔ کمپنی کئی افریقی ملکوں میں بھی پروڈکٹ برآمد کررہی ہے ۔
جنوبی افریقہ کا محکمہ صحت موزمبیق سے متصل تین صوبوں میں ڈی ڈی ٹی کا استعمال کرے گا۔ یہ خطہ ملیریا سے بہت زیادہ متاثر ہے اور حالیہ سالوں میں ملیریاسے ہونے والی زیادہ سے زیادہ اموات سامنے آئی ہیں۔
ملیریا عالمی سطح پر صحت عامہ کا ایک بڑا مسئلہ رہاہے ۔سال 2018 میں ایک اندازے کے مطابق دنیا بھر میں ملیریا کے 228 ملین معاملے پیش آئے اور ملیریا کے زیادہ تر معاملے اور اموات  افریقی خطے میں واقع ہوئے ہیں۔ مشرقی ایشیا خطے میں ہندوستان میں ملیریا کے زیادہ معاملے اور اموات پیش آئے ہیں۔انسانی رہائش گاہوں یعنی انڈور رسی ڈول اسپریئنگ  میں کیڑے مار دواؤں کا چھڑکاؤ مچھروں پر قابو پانے کا موثر ذریعہ ثابت ہوا ہے۔عالمی صحت تنظیم  نے ملیریا مچھروں کے خطرے کو ختم کرنے کے لئے موثر آئی آر ایس کیمیکل کے طورپر ڈی ڈی ٹی کی سفارش کی ہے اور اس کا استعمال بڑے پیمانے پر جنوبی افریقہ ، زمبابوے ، زامیبا ، نامبیا ، موزمبیق وغیرہ جیسے جنوبی افریقی ملکوں اور بھارت میں ہوتا ہے۔
کمپنی زمبابوے  اور زامبیا  کو موجودہ مالی سال 21-2020 میں ڈی ڈی ٹی 75فیصد ڈبلیو پی سپلائی کرنے کے پروسس میں ہے ۔
ایچ آئی ایل  لمٹیڈ نے حال ہی میں ٹڈی کنٹرول پروگرام کے لئے حکومت سے حکومت تک پہل کے تحت ایران کو25 میٹرک ٹن ملاتھین ٹیکنیکل 95 فیصد برآمد کیا ہے اور لاطینی امریکی خطے کو بھی ایگرو کیمیکل – فنگی سائڈ برآمدکیا ہے۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ن ا۔رم
U-4051
(Visitor Counter : 207